**ESIMERKKI SOPIMUSPOHJASTA**

Sopimus taideklubin järjestämisestä

**1. Sopijapuolet ja yhteyshenkilöt**

Tilaaja: [XXX]

Palveluntarjoaja: [XXX]

**2. Sopimuksen tarkoitus ja sisältö**

Tällä sopimuksella [tilaaja] ostaa etsivän kulttuurisen vanhustyön taideklubin/taideklubien toteutuksen sopimuksen osapuolena olevalta palveluntarjoajalta.

**Taideklubin toteutus sisältää:**

* Yhteensä 2 – 4 suunnittelu- ja purkutapaamista tilaajan kanssa.
* Ammattitaiteilijoiden tai ammattitaidepedagogien suunnitteleman ja ohjaaman sisällön taideklubeille.
	+ Klubien lopullinen sisältö suunnitellaan osallistujien kanssa yhdessä. Klubeilla käsitellään jollain tapaa osallistujien elämäntilannetta taiteen keinoin. Osallistujien henkilökohtaisia tarinoita tulee käsitellä osallistujien toiveita kunnioittaen.
* 10 vähintään 2 tunnin tapaamista ikäihmisten taideklubin ryhmän kanssa.
	+ Tapaamisissa on paikalla vähintään 2 taitelijaa. Vähintään yhden taiteilijan tulee olla vakituinen vetäjä, toinen voi olla myös vaihtuva.
* Yhteisen taiteellisen työskentelyn päätteeksi toteutettavan pienimuotoisen, ryhmän ulkopuolelle jaettavan esityksen tai näyttelyn tmv. siihen liittyvine kuluineen. Lopputuloksen valmistamisen ja mahdollisen esittämisen ryhmän kanssa tulee sisältyä kymmeneen tapaamiskertaan.
* Tilaajalle toimitettavan yhteenvedon toiminnan päätteeksi.
	+ Sisältää osallistujalistat tapaamiskerroilta ja niiden yhteyteen liitetyn lyhyen (puolikas A4) kirjallisen yhteenvedon tai muistiinpanot toiminnasta. Näistä on käytävä ilmi, mitä klubin tapaamiskerroilla tehtiin, missä onnistuttiin, oliko jotain haastavaa yms. sekä mahdollisia osallistujilta kuultuja kommentteja klubin toiminnasta. Vetäjät keräävät osallistujilta myös kuvausluvat tilaajan toimittamilla lomakkeilla.
* Työskentelyssä ja lopputoteutuksessa tarvittavat tarvikkeet ja materiaalit.

**3. Sopimuskausi**

Sopimus tulee voimaan allekirjoitushetkellä ja on voimassa siihen asti, kunnes tämän sopimuksen mukaiset velvoitteet on suoritettu sopimuksenmukaisesti.

**4. Sopijaosapuolten vastuita, sopimuksen summa ja laskutus**

**Vastuut**

 Palveluntarjoaja vastaa taideklubin toteutuksesta ja niihin liittyvistä kuluista yllä kuvatun mukaan. Palveluntarjoaja vastaa esimerkiksi materiaalikuluista, painatuskuluista, taiteilijoiden palkkaamisesta ja työn tekemiseen liittyvistä kuluista kuten matkakuluista, työntekijöiden vakuutuksista jne.

 Palveluntarjoaja voi erikseen laskuttaa taideklubien materiaalikulut ja lopputuloksen laadukkaaseen toteutukseen liittyvät lisäkulut kuten valokuvatulostukset tilaajalta. Yhtä klubia varten on varattu enimmillään **450 €.**

 Osallistujat ovat vakuutettuja [xxxx]n ryhmätapaturmavakuutuksen [xxxxxxx] mukaan.

 Tilaajan vastuulle jää taideklubin tilaan, ilmoittautumisiin sekä mahdollisiin erikseen sovittaviin pääsylippuihin liittyvät kulut.

 Palveluntarjoaja voi erikseen laskuttaa taideklubien kahvitukseen liittyvät kulut tilaajalta. Yhtä taideklubia varten on varattu kaikkia kertoja varten **100 €** kahvitukseen. Taideklubilaiset keittävät kahvit itse. Palveluntarjoaja huolehtii kahvituksen kulujen maksamisesta ja laskuttaa kulut tilaajalta.

 Tilaaja huolehtii sopivan tilan löytymisestä.

 Tilaaja sopii osallistujien ilmoittautumisesta muiden toimijoiden kanssa.

 Tilaaja vastaa viestinnästä ja siihen liittyvistä kuluista. Taideklubin taiteilijat auttavat viestinnän toteuttamisessa tarvittaessa mm. antamalla haastatteluja tai ottamalla toiminnasta kuvia.

 Lopputulos ja ylijääneet materiaalit ovat tilaajan omaisuutta. Toiminnasta otettuja kuvia voivat hyödyntää oman toimintansa viestinnässä myös palveluntarjoaja ja taiteilijat. Kuvia tulee käyttää vain arvostavasti ja niiden yhteydessä tulee aina mainita Oulun kaupunki, taideklubit ja kuvaajan tiedot.

 Kuvia, videoita ja lopputuotosta varten kysytään tilaajan toimittamat kuvaus- ja esitysluvat.

 Taideklubin ajankohta sovitaan tilaajan kanssa.

 Yhteen taideklubiin otetaan 15 osallistujaa. Taideklubi toteutuu, mikäli siihen saadaan vähintään 10 säännöllisesti käyvää osallistujaa.

 Alkanut ryhmä voidaan keskeyttää, jos siihen ei enää osallistu tarpeeksi säännöllisesti käyviä osallistujia, palvelutarjoajalle maksetaan tällöin toteutuneita kertoja vastaava osuus palkkiosta.

 Jos kokoontumisia ei voida pitää koronatilanteen tai muu vastaavan tilanteen takia, tällöin palveluntarjoaja saa korvauksen, joka vastaa pidettyjä kertoja. Loput kerrat pyritään pitämään tilanteen sen taas salliessa.

**Sopimuksen summa**

Taideklubin toteutuksesta on sovittu maksettavaksi [**esim. 3912,30 €**] (alv 0%),

[esim**. 4851,25 €**] (alv 24%) /taideklubikokonaisuus.

Taideklubin materiaalikuluja ja lopputulokseen liittyviä mm. valokuvaus-, videointi- tai painatuskuluja varten voi laskuun lisätä yhtä klubia kohden enintään [esim. **450 €**] (alv 0%). Mikäli sama palveluntarjoaja toteuttaa useamman taideklubikokonaisuuden, yhdestä taideklubista säästyneitä varoja voi käyttää muissa taideklubeissa. Tilaajan kanssa voi lisäksi neuvotella isommistakin kuluista, mikäli lopputulokseen pääseminen sitä vaatii. Kahvituskuluja varten voi laskutettavaan summaan lisätä [esim. **100 €**] (alv 0)% aina yhtä taideklubikokonaisuutta varten.

**Laskutus**

[laskutustiedot]

**5. Riitojen ratkaisu**

Tämän sopimuksen tulkinnasta aiheutuvat erimielisyydet ratkaistaan ensisijaisesti neuvotteluteitse. Tähän sopimukseen mahdollisesti tehtävät muutokset on vahvistettava kaikkien osapuolten allekirjoituksella. Vain alalla yleisesti hyväksyttävät force majeure –olot voivat peruuttaa tämän sopimuksen, jolloin kaikki osapuolet vastaavat omista kuluistaan. Muissa tapauksissa peruuttaja on velvollinen korvaamaan toiselle osapuolelle koituneet kulut, kuitenkin enintään sopimuksen summan verran.

**6. Peruutukset**

Tämä sopimus on voimassa force majeure -varauksin.

**7. Allekirjoitukset ja sopimuskappaleet**

Tätä sopimusta on tehty kaksi (2) samansisältöistä kappaletta, yksi (1) kullekin osapuolelle.

\_\_\_\_\_\_\_\_\_\_\_\_\_ssa \_\_.\_\_. 20\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XXX [tilaajan edustaja] XXX [palveluntarjoajan edustaja]